polyglot-tagger/wikipedia-language-snippets-filtered huggingface dataset:
དཔལ་ལྡན་ཆོས་ཀྱི་གྲགས་པས་མཛད་པའི་ཚད་མ་སྡེ་བདུན་གང་དག་ཡིན།དེ་སུའི་དགོངས་འགྲེལ་ཡིན་ནམ།
ལན། རྒྱས་རྣམ་འགྲེལ། འབྲིང་རྣམ་ངེས། བསྡུས་རིགས་ཐིགས་གསུམ་སྟེ། གཙོ་བོ་ལུས་ལྟ་བུའི་བསྟན་བཅོས་གསུམ་དང་། གཏན་ཚིགས་ཐིགས་པ། རྩོད་པའི་རིགས་པ །འབྲེལ་བ་བརྟག་པ། རྒྱུད་གཞན་སྒྲུབ་པ་སྟེ་འཕྲོས་པ་ཡན་ལག་ལྟ་བུའི་བསྟན་བཅོས་བཞི་བཅས་བདུན་ལ་ཚད་མ་སྡེ་བདུན་ཟེར། དེ་ཕྱོགས་ཀྱི་གླང་པོས་མཛད་པའི་ཚད་མ་ཀུན་བཏུས་ཀྱི་དགོངས་འགྲེལ་ཡིན།
ལན། དེ་ནི ༡༡༠༩ལ་འཁྲུངས་པའི་ཆ་པ་ཆོས་ཀྱི་སེངྒེས་མདོ་སྡེ་བའི་རིག་པའི་འགྲོས་དང་སྦྱར་ནས་ཚད་མ་རིག་པ་རྣམས་ཕྱོགས་སུ་བསྡུས་པའི་བསྡུས་གྲྭའི་སྲོལ་བཏོད་ཅིང་ཚད་གཞུང་ཡིད་ཀྱི་མུན་སེལ་སོགས་བསྡུས་གཞུང་མང་དུ་མཛད། རྟགས་གསལ་རྩོད་གཞི་གསུམ་དང་སྦྱར་ནས་རྒོལ་སྔ་རྒོལ་དཔང་པོ་སོགས་ཀྱི་རྩོད་པའི་རིགས་ལམ་ཐོག་མར་འདི་ནས་དར།
ལན། དེབ་ཐེར་དཀར་པོ་ལས་སློབ་དཔོན་ཕྱོགས་གླང་བོད་རྒྱལ་སྲོང་བཙན་དང་དུས་མཉམ་པར་གསུངས་པ་ལྟར་ན། དུས་རབས་བདུན་པའི་སྟོད་དུ་འཁྲུངས་བར་མངོན་ཏེ། སྲོང་བཙན ༦༡༧ ལ་འཁྲུངས།རྒྱའི་ལོ་རྒྱུས་སུ་ཕྱོགས་གླང ༤༤༥ ནས ༥༢༠ བར་ཙམ་ལ་འཁྲུངས་བར་བཤད་པ་དང་། ཆོས་གྲགས ༦༢༠ནས ༦༨༠ བར་ལ་འཁྲུངས་བར་བཤད་ཅེས་གསུངས་པའང་ཡོད།
ལན། སློབ་དཔོན་དབྱུག་གཉེན་གྱི་རང་མཁས་སློབ་མ་བཞི་ལས་ཚད་མ་རང་ལས་མཁས་པ་སློབ་དཔོན་ཕྱོགས་ཀྱི་གླང་པོས་གཏན་ཚིགས་རིགས་པའི་གནད་རྣམས་ཕྱོགས་གཅིག་ཏུ་བསྡུས་པ་ཚད་མ་ཀུན་བཏུས་སམ་ཚད་མ་མདོ་ལེའུ་དྲུག་གི་བདག་ཉིད་ཅན་ཞིག་མཛད་པ་དེ་ཡིན།
ལན། དེ་ནི་གཙང་ནག་པ་བརྩོན་འགྲུས་སེངྒེ། དར་བག་སྨྲ་བའི་སེངྒེ། བྲུ་ཤ་བསོད་ནམས་སེངྒེ།རྨ་བྱ་རྩོད་པའི་སེངྒེ། རྩེགས་དབང་ཕྱུག་སེངྒེ། ཉང་བྲན་ཆོས་ཀྱི་སེངྒེ།འདན་མ་དཀོན་མཆོག་སེངྒེ། གཉལ་པ་ཡོན་ཏན་སེངྒེ་བཅས་སོ། །
ལན། གཟུང་བ་ཡུལ་དུ་གྱུར་པའི་དངོས་ཡོད་སོགས་དོན་གང་དང་གང་མཆིས་པ་དེ་དགའཛིན་པ་བློས་མངོན་སུམ་མམ་རྗེས་དཔག་ཚད་མས་ཡོངས་སུ་གཞལ་ནས་ནོར་འཁྲུལ་མེད་པར་ངོ་བོ་གཏན་ལ་འབེབ་བྱེད་ཀྱི་རིག་པ་ཁྱད་པར་བ་ཞིག་ལ་ཟེར།
ལན། སློབ་དཔོན་དབྱིག་གཉེན་གྱི་རྩོད་པ་གྲུབ་པ་དང་། དགྲ་བཅོམ་པ་ཆོས་སྐྱོབས་ཀྱིས་ཚད་མའི་བསྟན་བཅོས་སྨྲ་བའི་སྒྲོན་མེ་མཛད་པ་སོགས་ཐོག་མ་ཡིན།
བོད་པ་ཚང་མས་ཟས་སྣ་དགུ་འཛོམས་དགོས་ཤིང་ལོ་རྙིང་གི་ཚེས་ཉེར་དགུ་ལ་འཐུང་དགོས་པས་འདི་ལ་དགུ་ཐུག་ཅེས་འབོད་ཅིང་མདོ་ཁམས་ཀྱི་ས་ཕྱོགས་འགའ་རེ་ནས་བརྟགས་དཔྱད་ཐུག་པ་ཡང་ཟེར། གང་ལྟར་བོད་ཀྱི་སྤྱི་ཚོགས་འཚོ་བའི་ཁྲོད་ནས་གོ་གནས་གལ་ཆེན་ཟིན་པའི་ལུགས་སྲོལ་འདི་ཡང་སྲོལ་རྒྱུན་རིག་གནས་ཤིག་ཡིན་མོད། ད་ལྟ་འདིའི་ནང་དོན་སོགས་ཤེས་མཁན་ཧ་ཅང་ཉུང་ཞིང་ཉམས་ལ་ཉེ་བས་འདིར་རང་གི་ཤེས་ཚོད་ཙམ་ན་གཞོན་རྣམས་ལ་ངོ་སྤྲོད་ཅིག་བྱེད་པར་འདོད།
ཡུལ་ངན་སྤངས་པས་ཉོན་མོངས་རིམ་གྱིས་འགྲིབ།། རྣམ་གཡེང་མེད་པས་དགེ་སྦྱོར་ངང་གིས་འཕེལ།། རིག་པ་དྭངས་པས་ཆོས་ལ་ངེས་ཤེས་སྐྱེ།། དབེན་པ་བསྟེན་པ་རྒྱལ་སྲས་ལག་ལེན་ཡིན།།
དལ་འབྱོར་གྲུ་ཆེན་རྙེད་དཀའ་ཐོབ་དུས་འདིར།། བདག་གཞན་འཁོར་བའི་མཚོ་ལས་བསྒྲལ་བྱའི་ཕྱིར།། ཉིན་དང་མཚན་དུ་གཡེལ་བ་མེད་པར་ནི།། ཉན་སེམས་བསྒོམ་པ་རྒྱལ་སྲས་ལག་ལེན་ཡིན།།
ཡུན་རིང་འགྲོགས་པའི་མཛའ་བཤེས་སོ་སོར་འབྲལ།། འབད་པས་བསྒྲུབས་པའི་ནོར་རྫས་ཤུལ་དུ་ལུས།། ལུས་ཀྱི་མགྲོན་ཁང་རྣམ་ཤེས་མགྲོན་པོས་འབོར།། ཚེ་འདི་བློས་བཏང་རྒྱལ་སྲས་ལག་ལེན་ཡིན།།
གཉེན་གྱི་ཕྱོགས་ལ་འདོད་ཆགས་ཆུ་ལྟར་གཡོ།། དགྲ་ཡི་ཕྱོགས་ལ་ཞེ་སྡང་མེ་ལྟར་འབར།། བླང་དོར་བརྗེད་པའི་གཏི་མུག་མུན་ནག་ཅན།། ཕ་ཡུལ་སྤོང་བ་རྒྱལ་སྲས་ལག་ལེན་ཡིན།།
འཚོ་བས་ཕོངས་ཤིང་རྟག་ཏུ་མི་ཡིས་བརྙས།། ཚབས་ཆེན་ནད་དང་གདོན་གྱིས་བཏབ་ཀྱང་སླར།། འགྲོ་ཀུན་སྡིག་སྡུག་བདག་ལ་ལེན་བྱེད་ཅིང་།། ཞུམ་པ་མེད་པ་རྒྱལ་སྲས་ལག་ལེན་ཡིན།།
སྡུག་བསྔལ་མ་ལུས་བདག་བདེ་འདོད་ལས་བྱུང་།། རྫོགས་པའི་སངས་རྒྱས་གཞན་ཕན་སེམས་ལས་འཁྲུངས།། དེ་ཕྱིར་བདག་བདེ་གཞན་གྱི་སྡུག་བསྔལ་དག། ཡང་དག་བརྗེ་བ་རྒྱལ་སྲས་ལག་ལེན་ཡིན།།
ཐོག་མེད་དུས་ནས་བདག་ལ་བརྩེ་བ་ཅན།། མ་རྣམས་སྡུག་ན་རང་བདེས་ཅི་ཞིག་བྱ།། དེ་ཕྱིར་མཐའ་ཡས་སེམས་ཅན་བསྒྲལ་བྱའི་ཕྱིར།། བྱང་ཆུབ་སེམས་བསྐྱེད་རྒྱལ་སྲས་ལག་ལེན་ཡིན།།
གང་དང་འགྲོགས་ན་དུག་གསུམ་འཕེལ་འགྱུར་ཞིང་།། ཐོས་བསམ་བསྒོམ་པའི་བྱ་བ་ཉམས་འགྱུར་པས།། བྱམས་དང་སྙིང་རྗེ་མེད་པར་སྒྱུར་བྱེད་པའི།། གྲོགས་ངན་སྤོང་བ་རྒྱལ་སྲས་ལག་ལེན་ཡིན།།
གང་ཞིག་བསྟེན་ན་ཉེས་པ་ཟད་འགྱུར་ཞིང་།། ཡོན་ཏན་ཡར་ངོའི་ཟླ་ལྟར་འཕེལ་འགྱུར་བའི།། བཤེས་གཉེན་དམ་པ་རང་གི་ལུས་བས་ཀྱང་།། གཅེས་པར་འཛིན་པ་རྒྱལ་སྲས་ལག་ལེན་ཡིན།།
འདོད་པའི་ཡོན་ཏན་ལན་ཚྭའི་ཆུ་དང་འདྲ།། ཇི་ཙམ་སྤྱོད་ཀྱང་སྲེད་པ་འཕེལ་བར་འགྱུར།། གང་ལ་ཞེན་ཆགས་སྐྱེ་བའི་དངོས་པོ་རྣམས།། འཕྲལ་ལ་སྤོང་བ་རྒྱལ་སྲས་ལག་ལེན་ཡིན།།
ཤིན་ཏུ་བཟོད་དཀའི་ངན་སོང་སྡུག་བསྔལ་རྣམས།། སྡིག་པའི་ལས་ཀྱི་འབྲས་བུར་ཐུབ་པས་གསུངས།། དེ་ཕྱིར་སྲོག་ལ་བབ་ཀྱང་མི་དགེའི་ལས།། ནམ་ཡང་མི་བྱེད་རྒྱལ་སྲས་ལག་ལེན་ཡིན།།
རང་ཡང་འཁོར་བའི་བཙོན་རར་བཅིངས་པ་ཡིས།། འཇིག་རྟེན་ལྷ་ཡིས་སུ་ཞིག་སྐྱོབ་པར་ནུས།། དེ་ཕྱིར་གང་ལ་སྐྱབས་ན་མི་བསླུ་བའི།། དཀོན་མཆོག་སྐྱབས་འགྲོ་རྒྱལ་སྲས་ལག་ལེན་ཡིན།།
ཕན་བདེའི་འབྱུང་གནས་རྫོགས་པའི་སངས་རྒྱས་རྣམས།། དམ་ཆོས་བསྒྲུབས་ལས་བྱུང་སྟེ་དེ་ཡང་ནི།། དེ་ཡི་ལག་ལེན་ཤེས་ལ་རག་ལས་པས།། རྒྱལ་སྲས་རྣམས་ཀྱི་ལག་ལེན་བཤད་པར་བྱ།།
གང་གིས་ཆོས་ཀུན་འགྲོ་འོང་མེད་གཟིགས་ཀྱང་།། འགྲོ་བའི་དོན་ལ་གཅིག་ཏུ་བརྩོན་མཛད་པའི།། བླ་མ་མཆོག་དང་སྤྱན་རས་གཟིགས་མགོན་ལ།། རྟག་ཏུ་སྒོ་གསུམ་གུས་པས་ཕྱག་འཚལ་ལོ།།
རང་གི་ཞེ་སྡང་དགྲ་བོ་མ་ཐུལ་ན།། ཕྱི་རོལ་དགྲ་བོ་བཏུལ་ཀྱང་འཕེལ་བར་འགྱུར།། དེ་ཕྱིར་བྱམས་དང་སྙིང་རྗེའི་དམག་དཔུང་གིས།། རང་རྒྱུད་འདུལ་བ་རྒྱལ་སྲས་ལག་ལེན་ཡིན།།
སྙན་པར་གྲགས་ཤིང་འགྲོ་མང་སྤྱི་བོས་བཏུད།། རྣམ་ཐོས་བུ་ཡི་ནོར་འདྲ་ཐོབ་གྱུར་ཀྱང་།། སྲིད་པའི་དཔལ་འབྱོར་སྙིང་པོ་མེད་གཟིགས་ནས།། ཁེངས་པ་མེད་པ་རྒྱལ་སྲས་ལག་ལེན་ཡིན།།
སུ་དག་འདོད་ཆེན་དབང་གིས་བདག་གི་ནོར།། ཐམས་ཅད་འཕྲོག་གམ་འཕྲོག་ཏུ་འཇུག་ན་ཡང་།། ལུས་དང་ལོངས་སྤྱོད་དུས་གསུམ་དགེ་བ་རྣམས།། དེ་ལ་བསྔོ་བ་རྒྱལ་སྲས་ལག་ལེན་ཡིན།།
སྲིད་གསུམ་བདེ་བ་རྩྭ་རྩེའི་ཟིལ་པ་བཞིན།། ཡུད་ཙམ་ཞིག་གིས་འཇིག་པའི་ཆོས་ཅན་ཡིན།། ནམ་ཡང་མི་འགྱུར་ཐར་པའི་གོ་འཕང་མཆོག། དོན་དུ་གཉེར་བ་རྒྱལ་སྲས་ལག་ལེན་ཡིན།།
ཇི་ལྟར་སྣང་བ་འདི་དག་རང་གི་སེམས།། སེམས་ཉིད་གདོད་ནས་སྤྲོས་པའི་མཐའ་དང་བྲལ།། དེ་ཉིད་ཤེས་ནས་གཟུང་འཛིན་མཚན་མ་རྣམས།། ཡིད་ལ་མི་བྱེད་རྒྱལ་སྲས་ལག་ལེན་ཡིན།།
འགྲོ་མང་འདུས་པའི་དབུས་སུ་འགའ་ཞིག་གིས།། མཚང་ནས་བྲུས་ཤིང་ཚིག་ངན་སྨྲ་ན་ཡང་།། དེ་ལ་དགེ་བའི་བཤེས་ཀྱི་འདུ་ཤེས་ཀྱིས།། གུས་པར་འདུད་པ་རྒྱལ་སྲས་ལག་ལེན་ཡིན།།
འགའ་ཞིག་བདག་ལ་མི་སྙན་སྣ་ཚོགས་པ།། སྟོང་གསུམ་ཁྱབ་པར་སྒྲོག་པར་བྱེད་ན་ཡང་།། བྱམས་པའི་སེམས་ཀྱིས་སླར་ཡང་དེ་ཉིད་ཀྱི།། ཡོན་ཏན་བརྗོད་པ་རྒྱལ་སྲས་ལག་ལེན་ཡིན།།
ཡིད་དུ་འོང་བའི་ཡུལ་དང་འཕྲད་པ་ན།། དབྱར་གྱི་དུས་ཀྱི་འཇའ་ཚོན་ཇི་བཞིན་དུ།། མཛེས་པར་སྣང་ཡང་བདེན་པར་མི་ལྟ་ཞིང་།། ཞེན་ཆགས་སྤོང་བ་རྒྱལ་སྲས་ལག་ལེན་ཡིན།།
བདག་གིས་བུ་བཞིན་གཅེས་པར་བསྐྱངས་པའི་མིས།། བདག་ལ་དགྲ་བཞིན་བལྟ་བར་བྱེད་ན་ཡང་།། ནད་ཀྱིས་བཏབ་པའི་བུ་ལ་མ་བཞིན་དུ།། ལྷག་པར་བརྩེ་བ་རྒྱལ་སྲས་ལག་ལེན་ཡིན།།
བདག་ལ་ཉེས་པ་ཅུང་ཟད་མེད་བཞིན་དུ།། གང་དག་བདག་གི་མགོ་བོ་གཅོད་བྱེད་ནའང་།། སྙིང་རྗེའི་དབང་གིས་དེ་ཡི་སྡིག་པ་རྣམས།། བདག་ལ་ལེན་པ་རྒྱལ་སྲས་ལག་ལེན་ཡིན།།
རང་དང་མཉམ་པའམ་དམན་པའི་སྐྱེ་བོ་ཡིས།། ང་རྒྱལ་དབང་གིས་བརྙས་ཐབས་བྱེད་ན་ཡང་།། བླ་མ་བཞིན་དུ་གུས་པས་བདག་ཉིད་ཀྱི།། སྤྱི་བོར་ལེན་པ་རྒྱལ་སྲས་ལག་ལེན་ཡིན།།
ན་རྒྱུན་གྱི་འཚོ་བའི་ནང་དུ་དཀའ་ཁག་ཆུང་ཆུང་ལ་དུས་རྒྱུན་འཕྲད་པས། ཚན་རིག་དང་མཐུན་པའི་བྱེད་ཐབས་མཁས་པོ་ལག་ཏུ་བསྟར་ཏེ་དེ་དག་ཐག་གཅོད་དགོས།
ཆོས་འདི་གསང་སྔགས་རྙིང་མའི་ཐེག་པ་རིམ་པ་དགུའི་ནང་ཚན་ནང་རྒྱུད་སྡེ་གསུམ་གྱི་ཆོས་སྐོར་ལས་རྫོགས་པ་ཆེན་པོ་ཨ་ཏི་ཡོ་གར་གཏོགས་ཤིང་། བརྒྱུད་པའི་དབང་དུ་བྱས་ན་རིང་བརྒྱུད་བཀའ་མ་དང་ཉེ་བརྒྱུད་གཏེར་མ་གཉིས་ལས། འདི་ནི་ཉེ་བརྒྱུད་གཏེར་མའི་ཆོས་སྐོར་ཡིན་པ་མ་ཟད། བཀའ་གཏེར་སྙན་བརྒྱུད་གསུམ་ཀ་ཚང་བར་གསུངས་ཏེ། ཟབ་ཆོས་འདིའི་ཁྲིད་ཡིག་ཏུ། ཐུགས་རྗེ་ཆེན་པོས་དངོས་སུ་གསུངས་པས་བཀའ་ཡིན། ཐུགས་གཏེར་ཡིན་པས་གཏེར་ཡིན། གཏེར་སྣོད་དང་ས་ལ་མ་བརྟེན་པས་གནམ་ཆོས་ཡིན། དངོས་སུ་སྙན་དུ་བརྒྱུད་པས་སྙན་བརྒྱུད་ཡིན་ནོ། །ཞེས་གསུངས།
སྤྱིར་གཏེར་ཆོས་ལ་ས་གཏེར་དང་དགོངས་གཏེར་སོགས་སྣ་ཚོགས་མཆིས་ཀྱང་། འདི་ནི་ཡི་དམ་ཐུགས་རྗེ་ཆེན་པོས་གཏེར་སྟོན་ཉིད་ལ་མདུན་གྱི་ནམ་མཁར་དངོས་སུ་ཞལ་བསྟན་ནས་གསུངས་པའི་སྙན་བརྒྱུད་ཟབ་མོ་ཡིན་ཞིང་། ས་གཏེར་ལྟར་གཏེར་གནས་དང་གཏེར་སྒྲོམ་ལ་མ་བརྟེན་པས་གནམ་ཆོས་སུ་གྲགས། ད་སྐབས་སྤྲུལ་སྐུ་མི་འགྱུར་རྡོ་རྗེའི་གཏེར་བྱོན་གནམ་ཆོས་ཐུགས་ཀྱི་གཏེར་ཁའི་ཆོས་སྐོར་འདི་ལ་ད་ལྟ་དངོས་སུ་བཞུགས་པ་པོད་ཆེན་བཅུ་གསུམ་མཆིས།
དགོན་སྡེ་འདི་ནི་མདོ་ཁམས་སྒང་དྲུག་ལས་འབྲི་ཟླ་ཟལ་མོ་སྒང་དང་ཆུ་བཞི་ལས་རྨ་ཆུའི་འགྲམ་རྒྱུད་དེ། སློབ་དཔོན་ཆེན་པོ་པདྨ་འབྱུང་གནས་དང་ཇོ་བོ་ཡབ་སྲས་ཀྱི་ལུང་གི་དངོས་སུ་ཟིན་པའི་རྨ་གཉན་ཧེད་པོ་་ཁྱུང་མགོན་གྱི་རི་འདབས་རྭ་རྒྱ་བཀྲ་ཤིས་ལྗོངས་ཞེས་པར་རབ་བྱུང་བཅུ་གསུམ་པའི་ས་མོ་གླང་སྤྱི་ལོ་༡༧༦༩ ལོར་ཨ་རིག་དགེ་བཤེས་ཆེན་མོ་རྗེ་བྱམས་པ་དགེ་ལེགས་རྒྱལ་མཚན་གྱིས་ཕྱག་བཏབ་ཅིང༌། དགོན་མགོ་ྋཔཎ་ཆེན་ཐམས་ཅད་མཁྱེན་པ་དཔལ་ལྡན་ཡེ་ཤེས་ལ་ཕུལ་བས་ཇི་སྲིད་བར་བླ་བྲང་རྒྱལ་མཚན་མཐོན་པོས་འཛིན་བདག་མཛད་པ་ཡིན།
སྲས་མོ་སུ་ཇ་ཏ ནི་འབྱོར་ཕྱུག་ཕུན་སུམ་ཚོགས་པའི་ཁྱིམ་ཚང་ཞིག་ལས་ཆད་ཅིང་། མགོན་མེད་ཟས་སྦྱིན གྱི་སྲས་དང་གཉེན་སྒྲིག་བྱས་པ་ཞིག་ཡིན། སྲས་མོ་ཁོང་ནི་ཧ་ཅང་གི་སྣང་བ་མཐོ་ཞིང་ཁེངས་དྲེགས་དང་ལྡན་པ་ཞིག་ཡིན་པས། རང་ཉིད་ཀྱི་ཁྱོ་ག་དང་གྱོས་སྒྱུག་སོགས་ཀྱི་ལམ་སྟོན་ལ་མི་ཉན་པར་མ་ཟད། སྐྱེ་བོ་གཞན་སུ་ལའང་གུས་ཞབས་དང་བརྩི་མཐོང་མི་བྱེད་པ་སོགས་ཀྱི་ཉེར་ལེན་ལ་བརྟེན་ནས་དུས་ནམ་ཡིན་ཡང་ཁྱིམ་ཚང་ནང་རྙོག་དྲ་དང་འཁྲུག་རྩོད་ཟམ་མི་ཆད་པར་སློང་གི་ཡོད།
༣༽ སྦྱིན་བདག་དང་འདྲ་བའི་ཆུང་མའང་ཡོད་དེ། དེ་ནི་ལེ་ལོ་ཆེ་ཞིང་སྒེར་སེམས་བཙན་པ། སྤྱོད་པ་རྩུབ་ཅིང་སྙིང་རྗེ་དམན་པ། དུས་ནམ་ཡིན་ཡང་རང་ཉིད་ཀྱི་ཁྱོ་ག་ལ་གཤེ་གཤེ་གཏོང་ཞིང་ཚུལ་མིན་གྱི་གཏམ་འཆལ་སྣ་ཚོགས་བཤད་པ་ཞིག་གོ །འོ་ཡ། སྲས་མོ་སུ་ཇ་ཏ། དེ་མིན་ད་དུང་བསྔགས་པར་འོས་ཤིང་མཆོག་ཏུ་གྱུར་པའི་ཆུང་མའང་ཡོད་དེ།
༡༽ རིགས་གཅིག་ནི་ཆེས་སྤྱོད་པ་ངན་ལ་མཐོང་མི་འདོད་པ་ཞིག་སྟེ། གནག་སེམས་ཆེ་ཞིང་རྙོག་དྲ་སློང་བ། ཁོང་ཁྲོ་ཆེ་ཞིང་སྙིང་རྗེ་མེད་པ། བྱམས་སེམས་མེད་ལ་རང་ཉིད་ཀྱི་ཁྱོ་ག་དང་དམ་ཚིག་མི་མཐུན་པ་ཞིག་གོ །
༢༽ རིགས་གཅིག་ནི་རྐུན་མ་དང་འདྲ་བ་ཡོད་དེ། རང་གི་ཁྱོ་གས་བསགས་པའི་དངུལ་དངོས་རྣམས་དོན་མེད་འཕྲོ་བརླག་ཏུ་གཏོང་བ་ཞིག་གོ །
དེས་ན་ཡུལ་ཝ་ར་ཎ་སིར་འཁོར་ལྔ་སྡེ་བཟང་པོར་བཀའ་དང་པོ་བདེན་བཞིའི་ཆོས་འཁོར་བསྐོར་བའི་ཡན་ལག་ཏུ་གྱུར་པའི་ཆོས་ཀྱི་རྣམ་གྲངས་བཀྲལ་བའི་ཐེག་པ་དམན་པ་ཉན་ཐོས་བྱེ་བྲག་སྨྲ་བའི་གྲུབ་མཐའ་འཛིན་པ་ནི། ཉན་ཐོས་སྡེ་པ་བཅོ་བརྒྱད་དུ་གྱེས་པའི་རྒྱ་གར་ནང་བསྟན་ཆོས་ལུགས་ཀྱི་གསུང་རབ་སྨྲ་བའི་སྡེ་ཁག་ཅིག་དང་། ཁ་ཆེ་བ་དང་བོད་དང་སོག་པོ་སོགས་མི་རིགས་སྣ་ཚོགས་པའི་སྡེ་སྣོད་འཛིན་པ་དག་གིས་གཅིག་ལྕོགས་སུ་བཟུང་བའི་རིག་པའི་སྒྲོམ་གཞི་ཞིག་ཡིན་ཞིང་། ཆོས་ལུགས་ཀྱི་ངོ་བོ་ཧ་ཅང་དར་ཁྱབ་ཆེ་ལ་རིས་སུ་མ་ཆད་པའི་ཡོངས་ཁྱབ་ཀྱི་གྲུབ་མཐའ་ཞིག་ཏུ་གྱུར་ནས་ད་ལ་ཐུག་ཡོད།
མདོར་ན་ཁོང་གིས་སྐུ་ཚེ་སྟོད་དུ་ཐེག་དམན་གྱི་གཞུང་ལུགས་སྦྱངས་པ་མཐར་ཕྱིན་པ་མཛད་ཅིང་། བར་དུ་ཐེག་ཆེན་ཆོས་ཀྱི་བཀའ་འགྲེལ་གླེགས་བམ་སུམ་ཅུ་རྩ་གྲངས་སུ་ལོངས་པ་མང་དུ་བརྩམས་ཤིང་། འཕགས་པ་ཐོགས་མེད་མྱ་ངན་འདས་རྗེས་དཔལ་ནཱ་ལེཎྡྲའི་མཁན་པོ་མཛད་དེ་ཆོས་ཐུན་ཉི་ཤུ་རེ་འཆག་མེད་གནང་བ་དང་། མུ་སྟེགས་ཅན་སོགས་ཚར་བཅད་པ་དང་། བསྟན་བཅོས་རྩོམ་པ་སོགས་མཁས་པའི་བྱ་བ་རྣམ་གསུམ་གྱིས་དུས་འདའ་བར་མཛད་པའི་འཛམ་གླིང་མཁས་པའི་ཆེ་དགུ་ཅན་དུ་རྣམ་པར་གྲགས་སོ། །ཁོང་གི་སྐུ་ཚེའི་ལོ་རྒྱུས་ཀྱི་རྣམ་གྲངས་མང་ཡང་རེ་ཞིག་བསྐྱུངས་སོ། །
དེའི་རྗེས་ཤིག་ཏུ་འཕགས་པ་ཐོགས་མེད་སྐུ་མཆེད་གཉིས་བྱུང་ཞིང་། ཐོགས་མེད་ཀྱིས་ཐེག་ཆེན་གྱི་ཆོས་རབ་ཏུ་སྤེལ་ཏེ་ཐེག་ཆེན་གྱི་དགེ་སློང་ཁྲི་ཕྲག་གཉིས་གསུམ་ཙམ་བྱུང་བར་གྲགས་པས་ཐེག་ཆེན་བསྟན་པའི་བདག་པོ་ཟླ་མེད་པར་གྱུར་ཏེ། སྔོན་ཀླུ་སྒྲུབ་སོགས་ཀྱི་དུས་ཀྱང་ཐེག་ཆེན་ཤིན་ཏུ་དར་བ་ཡིན་མོད་ཀྱི། ཐེག་ཆེན་པའི་དགེ་སློང་ཁྲིར་ལོང་བར་མ་བཤད་པའི་ཕྱིར་རོ། །ཁྱད་པར་དུ་སློབ་དཔོན་འདིས་ཐེག་ཆེན་མངོན་པའི་སྡེ་སྣོད་ཤེས་པ་སུ་ཡང་མ་བྱུང་བར་གསལ་བར་མཛད་པ་དང་ཐེག་ཆེན་གྱི་ཆོས་གཞི་གྲངས་མེད་པ་བཙུགས་པ་སོགས་བྱས་སོ། །
དེ་ཡང་རྒྱ་གར་དུ་ཐེག་པ་ཆེན་པོའི་ཆོས་རྒྱ་ཆེར་དར་བ་དང་དུས་མཚུངས་སུ། ཉན་ཐོས་ཀྱི་བསྟན་པ་བསྟན་པ་གསལ་བར་བྱེད་པའང་། གནས་བཅས་སུ་དགེ་སློང་བརྩོན་འགྲུས་ཆེན་པོ་དང་། ཝ་རཱ་ཎ་སིར་བྱེ་སྨྲའི་བཙུན་པ་སངས་རྒྱས་ལྷ། ཀརྨི་རར་མདོ་སྡེ་བའི་བཙུན་པ་དཔལ་ལེན་སོགས་བྱུང་ངོ་། །དེ་ལྟར་ཆོས་སྐྱོབ། དབྱངས་སྒྲོགས། དབྱིག་གཤེས། སངས་རྒྱས་ལྷ་སྟེ་བཞི་པོ་སོ་སོར་སློབ་མ་འབུམ་ཕྲག་བགྲངས་པ་ཡོད་པས་ཆེན་པོ་བཞི་ཞེས་གནས་དེ་གར་སྙན་གྲགས་ཤིན་ཏུ་རྒྱས་པས་ཡུལ་གྲུ་ཀུན་ཏུ་གྲགས་སོ། །
རང་རེའི་ཆོས་འབྱུང་ཕལ་མོ་ཆེའི་ནང་དུ་སློབ་དཔོན་འདུས་བཟང་ཐུགས་མ་མཉེས་ནས་འཁོར་དང་བཅས་པ་རྩོད་པའི་ཆེད་དུ་མ་ག་དྷར་འབྱོན་པར་ཆས་པ་ན། དེ་སློབ་དཔོན་དབྱིག་གཉེན་གྱིས་གསན་ནས་བལ་ཡུལ་དུ་བྱོན་པ་ཡིན་ཞེས་འཁོད་པ་ལ། ཇོ་ནང་ཏཱ་ར་ནཱ་ཐའི་རྒྱ་གར་ཆོས་འབྱུང་དུ། འདུས་བཟང་མ་ག་དྷར་བྱོན་པའི་གཏམ་གསལ་བོ་རྒྱ་གར་ན་མེད་ཅིང་། དབྱིག་གཉེན་བལ་ཡུལ་དུ་བྱོན་པའི་དུས་ན་འདུས་བཟང་སྐུ་འདས་ནས་ལོ་མང་བོ་ལོན་པར་མངོན་ནོ། །ཞེས་གསུངས་པས་དཔྱད་རྒྱུ་ཡོད་པ་འདྲའོ། །
འགོས་ལོ་ཙཱ་བ་གཞོན་ནུ་དཔལ་སོགས་ཀྱིས་བརྒྱུད་པ་འདི་ནས་དར་བ་ནི་མངོན་པ་གོང་མ་ཐེག་ཆེན་གྱི་ལུགས་འདི་ཡིན་ལ། མཛོད་ཀྱི་བཤད་སྲོལ་ལ་བརྒྱུད་པ་བསྟར་ཆགས་པ་འདེད་རྒྱུ་མེད་པར་སྨྲས་ཀྱང་། བཤད་སྲོལ་འདི་ལས་མངོན་པ་ཀུན་བཏུས་གཙོ་ཆེར་དར་བར་བྱུང་སྲིད་མོད་ཀྱི། མཛོད་འགྲེལ་བ་དང་བཅས་པའང་འདི་ལས་ངེས་པར་བྱུང་དགོས་ཏེ། ཀུན་མཁྱེན་བུ་སྟོན་སོགས་མཁས་པ་ཐམས་ཅད་ཀྱིས་བརྒྱུད་ཁུངས་འདི་ཉིད་གཙོ་བོར་སྨྲོས་པའི་ཕྱིར་རོ། །
ཡང་ན་རོ་པའི་སློབ་མ་པཎྚི་ཏ་སྨྲྀ་ཏི་ཛྙཱ་ན་བོད་དུ་བྱོན་ནས་ཁམས་ཀྱི་འདན་ཀློང་ཐང་དུ་མངོན་པ་མཛོད་ཀྱི་བཤད་པ་མཛད་པའི་ཚེ་མཁས་བཙུན་མང་དུ་འདུས་པས་མངོན་པ་འོག་མའི་བསྟན་པ་གཞི་བཞེངས་སུ་བཏིང་སྟེ། དེའི་སློབ་མ་གཡས་ཆེན་པོ་ཤེས་རབ་གྲགས་སོགས་ཀྱིས་དབུས་གཙང་ཁམས་གསུམ་དུ་སྤེལ་བས་མཛོད་ཀྱི་བཤད་པ་གཙོ་བོར་དར་བ་ནི་འདི་ལས་བྱུང་བ་ཡིན་པར་འདོད་དོ། །
གནས་བརྟན་སྡེ་ལས། རྒྱལ་བྱེད་ཚལ་ན་གནས་པའི་སྡེ་དང་འཇིགས་བྱེད་ན་གནས་པའི་སྡེ། གཙུག་ལག་ཁང་ཆེན་ན་གནས་པའི་སྡེ་སྟེ་གསུམ་གྱེས། མང་བཀུར་སྡེ་ལས། ས་སྒྲོགས་རིས་སྡེ་དང་སྲུང་བའི་སྡེ། གནས་མ་བུའི་སྡེ་སྟེ་གསུམ་གྱེས་པས་ཉན་ཐོས་སྡེ་བ་བཅོ་བརྒྱད་བྱུང་བ་དེ་དག་གིས་བཟུང་བའི་གྲུབ་མཐའི་ཆོས་ཐམས་ཅད་སངས་རྒྱས་ཀྱི་བསྟན་པ་ཡིན་ཏེ།
ཕལ་ཆེན་སྡེ་ལས། ཤར་གྱི་སྡེ་དང་ནུབ་ཀྱི་སྡེ། གངས་རིའི་སྡེ་དང་འཇིག་རྟེན་ལས་འདས་པར་སྨྲ་བའི་སྡེ། རྟག་པར་སྨྲ་བའི་སྡེ་དང་ལྔ་གྱེས། ཡོད་སྨྲ་སྡེ་ལས། གཞི་ཀུན་པའི་སྡེ་དང་འོད་སྲུངས་སྡེ། ས་སྲུངས་སྡེ་དང་ཆོས་སྲུངས་སྡེ། མང་ཐོས་སྡེ་དང་གོས་དམར་སློབ་པའི་སྡེ། རྣམ་པར་ཕྱེ་སྟེ་སྨྲ་བའི་སྡེ་སྟེ་བདུན་གྱེས།
མཐར་ཁྱིམ་བཙུན་ཧང་ངུ་ཞེས་པས་ཆོས་གོས་གྱོན་ནས་ཞིང་རྨོ་བ་དང་ཆང་གི་བུམ་པ་ཐོགས་པ་སོགས་མཐོང་ནས་སངས་རྒྱས་ཀྱི་བསྟན་པ་ནུབ་འདུག་སྙམ་དུ་ཐུགས་ཕྱུང་སྟེ་དགེ་འདུན་རྣམས་ཀྱི་དབུས་སུ་ཐ་མའི་ཆོས་བསྟན་ཅིང་། གཙུག་ཏོར་རྣམ་རྒྱལ་གྱི་གཟུང་མགོ་མཇུག་བཟློག་ནས་བཟླས་པས་དེ་ཉིད་དུ་སྐུའི་བཀོད་པ་བསྡུས་སོ། །
དེ་ཡང་ཆོས་ཐམས་ཅད་ཚུར་བསྡུས་ན་ཤེས་བྱ་གཞི་ལྔར་འདུས་པ་དང་། ཕར་དབྱེ་ན་སྐྱེ་མཆེད་བཅུ་གཉིས་དང་ཁམས་བཅོ་བརྒྱད་དུ་དབྱེ་བ་དང་། དེ་ལས་འདུས་བྱས་མཐའ་དག་ཕུང་པོ་ལྔར་དབྱེ་བ་སོགས་དབྱེ་བསྡུའི་རྣམ་གྲངས་མཛད་ཚུལ་འདིས་ཀྱང་རིག་གཞུང་རྩོམ་ལུགས་དང་འཛིན་ཚུལ་གྱི་སྒྲིག་གཞི་གཞན་ཞིག་ཀྱང་བསྟན་ཡོད་དོ། །
སློབ་དཔོན་དུལ་བ་ལྷས། ཤཱཀྱ་སེང་གེའི་བསྟན་པ་ནི། །དེ་ལྟར་དབྱེ་བ་བཅོ་བརྒྱད་དུ། །གྱུར་ཏེ་འགྲོ་བའི་བླ་མ་དེའི། །སྔོན་གྱི་འཕྲིན་ལས་ངེས་པ་ཡིན། །ཞེས་གསུངས་སོ། །དེ་ལྟར་གྱེས་པ་ནི་མཁན་པོའི་རུས་མིང་དང་ལྟ་བ་དང་གནས་ཡུལ་སོགས་ལ་བརྟེན་ནས་གྱེས་པ་ཡིན་པ་གསལ་ལོ། །
ཡང་པཎ་ཆེན་ཤཱཀྱ་ཤྲཱིས་ས་སྐྱ་པཎ་ཆེན་ལ་མཛོད་ཀྱི་བཤད་པ་གནང་ཞིང་། ས་པཎ་གྱིས་མནལ་ལམ་དུ་སློབ་དཔོན་དབྱིག་གཉེན་ལས་ཟླ་གཅིག་བར་དུ་གསན་པའི་ཐུགས་ཉམས་བྱུང་བས་བརྒྱུད་པ་འདི་ལས་བྱུང་བའི་བཤད་སྲོལ་ཁྱད་པར་དུ་འཕགས་པ་ཡང་ཡོད་དོ། །
སྔ་ཕྱིར་ལོ་ཙཱ་བ་རྣམས་ཀྱིས་བསྒྱུར་བའི་བསྟན་བཅོས་མངོན་པ་གོང་མ་ལ་གླེགས་བམ་གཉིས་དང་། འོག་མ་ལ་གླེགས་བམ་དགུ་ཡོད་པ་དང་། འདི་དག་མངོན་པའི་ལུང་ཁུངས་སུ་བྱེད་དོ་ཞེས་སི་ཏུ་ཆོས་ཀྱི་འབྱུང་གནས་ཀྱིས་གསུངས་སོ། །
ཉན་ཐོས་སྡེ་བ་བཅོ་བརྒྱད་གྱེས་ཚུལ་གྱི་བཤད་པ་མང་ཡང་ཚད་ལྡན་གྱི་གཞུང་ལ་ལར་འབྱུང་བ་ལྟར་བྱས་ན། ཐོག་མར་ཕལ་ཆེན་སྡེ་དང་ཡོད་སྨྲ་སྡེ། གནས་བརྟན་སྡེ་དང་མང་པོས་བཀུར་བའི་སྡེ་སྟེ་རྩ་བའི་སྡེ་བཞི་བྱུང་།
ནང་དོན་གཙོ་བོ། ཉན་ཐོས་སྡེ་བའི་ལུགས་ཀྱི་གྲུབ་མཐའི་གྱེས་པ། དེ་འཛིན་པའི་སློབ་དཔོན་རྣམས་ཀྱི་བྱུང་བ་ཉུང་བསྡུས། ཐེག་པ་གོང་འོག་གི་མངོན་པའི་ཆོས་བོད་དུ་ཇི་ལྟར་དར་ཚུལ།
སྐྱོགས་ལོ་ངག་དབང་རིན་བཀྲ་དང་། །ཁྲིམས་ཁང་བསོད་ནམས་རྒྱ་མཚོ་དང་། །དགེ་བཤེས་སྟོན་གཞོན་དགེ་སློང་འོད། །ཆོས་ཀྱི་ཡོན་ཏན་རྒྱ་མཚོའི་སྡེ། །སྟག་ཚང་ཤེས་རབ་རིན་ཆེན་དང་། །ཀུན་མཁྱེན་དཔལ་ཁང་ལོ་ཙཱ་བ། །བླ་བན་ཆོས་ཀྱི་བརྩོན་འགྲུས་དང་། །རྩེད་ཐང་གཞོན་ནུ་དཔལ་དང་བཅས། །ཞྭ་ལུ་ཆོས་སྐྱོང་བཟང་པོ་དང་། །ཞྭ་ལུ་ཡེ་ཤེས་རྒྱ་མཚོ་བཅས། །དུས་རབས་བཅོ་ལྔའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
གངས་ལྗོངས་ལོ་ཙཱའི་ཚོམས་ཆེན་དུ། །རྟོགས་གྲུབ་ཤེས་བྱས་མཐའ་ཡས་ཤིང་། །འཆད་རྩོད་རྩོམ་ལ་རབ་མངའ་བའི། །སྐད་གཉིས་སྨྲ་བའི་བདག་ཉིད་ཅན། །དཔལ་ལྡན་རིག་འདྲེན་སྐྱེས་བུའི་ཚོགས། །ལོ་ཙཱའི་བྱེད་པོར་གསོལ་བ་འདེབས། །ཡི་གེའི་བྱེད་པོ་སམ་བྷོ་ཊ། །དྷ་མ་ཀོ་ཥ་ཧན་ཝན་ཧད། །ཆོས་རྒྱལ་སྲོང་བཙན་སྒམ་པོ་དང་། །ཧྭ་ཤང་མ་ཧྭ་དེ་ཝ་བཅས། །དུས་རབས་བདུན་པའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
མཁས་གྲུབ་ཁྱུང་པོ་རྣལ་འབྱོར་དང་། །གྱི་ཇོ་ཟླ་བའི་འོད་ཟེར་དང་། །ཇོ་བོ་རྗེ་དཔལ་ལྡན་ཨ་ཏི་ཤ །སྟག་ལོ་གཞོན་ནུ་བརྩོན་འགྲུས་དང་། །ཚ་ལན་ཡེ་ཤེས་རྒྱལ་མཚན་དང་། །ལོ་ཆེན་རིན་ཆེན་བཟང་པོ་དང་། །ལྷ་བླ་ཡེ་ཤེས་འོད་དང་ནི། །ཁུ་དངོས་གྲུབ་དང་སྨྲི་ཏི་བཅས། །དུས་རབས་བཅུ་པའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
འགོས་ལོ་ཆོས་གྲུབ་དགེ་བ་དཔལ། །རྒྱལ་བ་ཤེས་རབ་ནམ་མཁའ་སྐྱོང་། །དཔལ་གྱི་ལྷུན་པོ་དཔལ་འབྱོར་དང་། །མཉྫུ་ཤྲཱི་ཝརྨ་བཟང་སྐྱོང་དང་། །མཁྱེན་རབ་ཡེ་ཤེས་སྙིང་པོ་བཅས། །དུས་རབས་དགུ་པའི་རིང་བྱོན་པའི། །ལོ་ཙཱ་བ་ཡི་འཕྲིན་ལས་ལ། །གུས་པའི་ཕྱག་འཚལ་སྤྱི་བོས་མཆོད། །
ཕ་ཡུལ་གྱི་སྤུན་མཆེད་གཙོས་གྲོགས་ཕོ་མོ་ཡོངས་ཀྱི་འདི་ལ་དོ་སྣང་ཞིག་བྱེད་པའི་རེ་བ་ཞུ།།
ཉེར་གཅིག་ནས་བརྒྱ་བར་གྱི་གྲངས་ལ་སྔོན་འཇུག་དང་མགོ་ཅན་ནམ་ཡང་མི་འཇུག་པ། དཔེར་ན། ཉེར་གཅིག ཉེར་གཉིས། ཉེར་གསུམ། ཉེར་བཞི་ལྟ་བུ་དང༌། སོ་གཅིག་ནས་སོ་དགུ་བར་དང༌། ཞེ་གཅིག་ནས་ཞེ་དགུ་བར་དང༌། ང་གཅིག་ནས་ང་དགུ་བར། རེ་གཅིག་ནས་རེ་དགུ་བར། དོན་གཅིག་ནས་དོན་དགུ་བར། གྱ་གཅིག་ནས་གྱ་དགུ་བར་ལྟ་བུའོ།།
ཉི་ཤུ་ནས་བརྒྱ་བར་ལ་རྗེས་འཇུག་ཡོད་ན། བཅུ་ཡི་སྔོན་འཇུག་མེད། དཔེར་ན། སུམ་ཅུ། དྲུག་ཅུ། བདུན་ཅུ། བརྒྱད་ཅུ། ལྟ་བུ་དང༌། རྗེས་འཇུག་མེད་ན་བཅུ་ལ་སྔོན་འཇུག་ཡོད་པ། དཔེར་ན། བཞི་བཅུ། ལྔ་བཅུ། དགུ་བཅུ་བཅས་སོ།།
བཅུ་ནས་ཉི་ཤུ་བར་གྱི་གྲངས་དཔེར་ན། བཅུ་གཅིག བཅུ་གཉིས། བཅོ་ལྔ༌། བཅུ་བདུན། བཅོ་བརྒྱད། བཅུ་དགུ་བཅས་ལ་སྔོན་འཇུག་རྣམས་རང་དགར་གཞག་དགོས་སོ།།
འདུ་བྱེད་ཀྱི་ལས་དེས་ཕྱི་མར་སྲིད་པའི་སྐྱེ་གནས་རིགས་དྲུག་འཁོར་བའི་གནས་སུ་འགྲོ་བར་བྱེད་པའི་རྣམ་ཤེས་འབྱུང་བར་བྱེད་དེ། ཡང་སྲིད་འཕེན་བྱེད་སྡིག་པ་མི་དགེ་བའི་ལས་ཀྱི་ས་བོན་དེ་བག་ཆགས་ཀྱི་ཚུལ་དུ་རྣམ་ཤེས་ལ་བཞག་པ་དེ་ལ་འཕེན་བྱེད་ཀྱི་རྣམ་ཤེས་ཞེས་བརྗོད་ལ། ནམ་ཞིག་རྒྱུ་རྐྱེན་ཚོགས་ནས་སྲིད་པའི་སྐྱེ་གནས་སུ་ཁྲིད་པ་དེ་ལ་འཕངས་འབྲས་ཀྱི་རྣམ་ཤེས་ཞེས་ཀྱང་བྱའོ།། འཕེན་བྱེད་ཀྱི་རྣམ་ཤེས་དང་འཕངས་འབྲས་རྣམ་ཤེས་དེ་གཉིས་ཀ་དོན་དུ་ཡང་སྲིད་འགྲུབ་བྱེད་རྣམ་ཤེས་ཀྱི་ཡན་ལག་ཡིན་པ་གཅིག་ཡིན་ནོ། །
དེ་ཡང་ཐོག་མར་མ་རིག་པ་ཞེས་བསྟན་ཏེ་དེའི་དོན་ནི་བདེན་པའི་དོན་ལ་རྨོངས་ཤིང་ཡང་དག་པའི་དོན་ལ་སྒྲིབ་སྟེ་བདེན་དོན་མ་མཐོང་བས་ན་མི་ཤེས་པ་ཏེ། འདོད་ཁམས་དང་གཟུགས་ཁམས་གཟུགས་མེད་ཀྱི་ཁམས་གསུམ་གྱི་འཁོར་བའི་སེམས་ཅན་རྣམས་ཀྱི་རང་སའི་ཕུང་པོ་ལ་དམིགས་ནས་དེ་ལ་རྟག་པ་དང་བདེ་བ་དང་བདག་དང་རིལ་པོ་དང་གཅིག་པུ་དང་སེམས་ཅན་དང་བདག་གིར་འདུ་ཤེས་པ་ལ་སོགས་དངོས་པོའི་རང་བཞིན་དང་མི་མཐུན་པར་ཕྱིན་ཅི་ལོག་ཏུ་འཛིན་པའི་རྨོངས་པས་ཡང་དག་པའི་དོན་ལ་སྒྲིབ་པར་བྱེད་པའི་ཀུན་རྟོག་དེ་ལ་མ་རིག་པ་ཞེས་བྱའོ། །
ནང་གི་རྟེན་འབྲེལ་ལ་མ་རིག་པ་ནས་རྒ་ཤིའི་བར་རྟེན་འབྲེལ་ཡན་ལག་བཅུ་གཉིས་ལུགས་འབྱུང་གི་ཚུལ་སྡུག་བསྔལ་འབའ་ཞིག་གིས་གྲུབ་པའི་ཕུང་པོ་འདི་འབྱུང་བར་འགྱུར་པ་གསུང་ལ། དེ་ལ་མ་རིག་པ་འགགས་པས་འདུ་བྱེད་སོགས་ནས་རྒ་ཤིའི་བར་རྟེན་འབྲེལ་ལུགས་ལྡོག་གི་ཚུལ་སྡུག་བསྔལ་གྱིས་གྲུབ་པའི་ཕུང་པོ་འདི་སྐྱེ་བའི་རྒྱུན་འགག་པར་འགྱུར་རོ་ཞེས་གསུངས་པ་ལྟར་དེ་ཡང་རྟེན་འབྲེལ་ཡན་ལག་བཅུ་གཉིས་པོ་དེ་ཞིབ་ཏུ་བཤད་ན།
རྣམ་ཤེས་དེའི་དབང་གིས་ཕ་མའི་རྒྱུ་རྐྱེན་ལ་བརྟེན་ནས་མངལ་དུ་ཉིང་མཚམས་སྦྱོར་བ་ན་རྣམ་ཤེས་དང་ཚོར་བ་འདུ་ཤེས་འདུ་བྱེད་དེ་མིང་བཞིའི་འདུས་པའི་ཕུང་པོ་དང་ལྷན་ཅིག་ཏུ་བདུན་ཕྲག་རེའི་མཚམས་སུ་མེར་མེར་པོ་དང་གོར་གོར་པོ་ལ་སོགས་པའི་གཟུགས་ཏེ་མིང་གཟུགས་ཀྱི་ཡན་ལག་དེ་དག་མདུང་ཁྱིམ་ལྟར་ཕན་ཚུན་བརྟེན་པའི་ཚུལ་གྱིས་སྲིད་པའི་ལུས་ཀུན་ནས་འཛིན་པ་འབྱུང་ངོ་། །
དེ་ལས་གཟུགས་སྒྲ་དྲི་རོ་སོགས་ཡུལ་དྲུག་དང་མིག་རྣ་སྣ་ལྕེ་ལུས་ཏེ་དབང་པོ་དྲུག་མིག་གི་རྣམ་པ་ཤེས་པ་ནས་ཡིད་ཀྱི་རྣམ་པ་ཤེས་པའི་བར་རྣམ་ཤེས་དྲུག་སྟེ་དེ་ལྟར་ཡུལ་དབང་ཤེས་ གསུམ་འདུས་ནས་ཡུལ་གྱི་འགྱུར་བ་ཡོངས་སུ་གཅོད་པ་མིག་གི་འདུས་ཏེ་རེག་པ་ནས་ཡིད་ཀྱི་འདུས་ཏེ་རེག་པ་སོགས་ནས་ཡིད་ཀྱི་འདུས་ཏེ་རེག་པའི་བར་རེག་པ་དྲུག་འབྱུང་བ་ནི་རེག་པའི་ཡན་ལག་གོ །
དེ་ལས་རྣམ་ཤེས་དང་ཚོར་བ་འདུ་ཤེས་འདུ་བྱེད་དེ་མིང་གཟུགས་ཀྱི་གནས་སྐབས་ཡོངས་སུ་རྫོགས་པ་ན་ནང་གི་མིག་གི་རྣམ་པ་ཤེས་པ་དང་དེ་བཞིན་དུ་རྣ་བའི་རྣམ་པ་ཤེས་པ་སྣའི་རྣམ་པ་ཤེས་པ་ལྕེའི་རྣམ་པ་ཤེས་པ་ལུས་ཀྱི་རྣམ་པ་ཤེས་པ་ཡིད་ཀྱི་རྣམ་པ་ཤེས་པའི་བར་སྐྱེ་མཆེད་དྲུག་འབྱུང་ངོ་། །
སྣང་སྲིད་འདུས་བྱས་ཆོས་ཀུན་མ་ལུས་པ། ། རྒྱུ་མེད་རྒྱུ་མིན་བྱེད་པོའི་མ་སྐྱེད་པར། །རྒྱུ་རྐྱེན་ཚོགས་པའི་རྟེན་འབྲེལ་སྨྲ་བའི་རྒྱལ། ། སྐྱེས་མཆོག་དམ་པ་དེ་ལ་གུས་ཕྱག་འཚལ། །
ནང་གི་རྟེན་འབྲེལ་ཏེ་བཅུད་ཀྱི་སེམས་ཅན་རྣམས་འབྱུང་བའི་ཚུལ་གྱི་རྟེན་འབྲེལ་ཡན་ལག་བཅུ་གཉིས་ཏེ། འཕེན་པའི་ཡན་ལག་གསུམ་དང་། འཕངས་པའི་ཡན་ལག་བཞི་དང་། འགྲུབ་པའི་ཡན་ལག་གསུམ་དང་། གྲུབ་པའི་ཡན་ལག་གཉིས་བཅས་བཅུ་གཉིས་སོ།
རྡོ་རྗེ་སེམས་དཔའ་སྒྱུ་འཕྲུལ་དྲྭ་བའི་རྩ་རྒྱུད་དཔལ་གསང་བ་སྙིང་པོའི་ཁོག་དབུབ་འབྲིང་པོ་བཞུགས།།
དགེ་བཤེས་དཔལ་སྐྱོང་སྟེ་མདོ་སྨད་པ་བཞི་བཅས་འཁོར་དག་པ་རྣམ་བརྒྱད་དང་ལྷན་དུ་དཔོན་སློབ་དགུ་སྐྱོར་མོ་ལུང་ནས་འོལ་དགའ་ཆོས་ལུང་དུ་ཕེབས་ཏེ་བསགས་སྦྱང་དང་སྒྲུབ་པ་གཙོ་བོར་མཛད། དབེན་གནས་ལྷ་སྡིངས་སུ་ཐུགས་དམ་ཉམས་བཞེས་སྐབས་ཟབ་མོ་དབུ་མའི་ལྟ་བ་ཐུགས་སུ་འཁྲུངས།
མེ་བྱི ལོར་གཉལ་སྟོད་རྭ་གྲོང་དུ་དཀའ་བཅུ་དར་མ་རིན་ཆེན་དང་མཇལ་ཞིང་སྲས་ཀྱི་ཐུ་བོར་གྱུར། ལོ་དེར་རྭ་སྒྲེང་ཡང་དགོན་དུ《བྱང་ཆུབ་ལམ་རིམ་ཆེ་མོ》གསར་རྩོམ་མཛད། དགུང་ལོ་༼༥༡༽པ་མེ་ཕག ལོར་སེ་ར་ཆོས་སྡིངས་སུ་མཁས་གྲུབ་དགེ་ལེགས་དཔལ་བཟང་གིས་མཇལ་བར་ཕེབས་ཏེ་ཞབས་ལ་གཏུགས་པས་སྲས་ཀྱི་ཐུ་བོར་གྱུར། ལོ་དེར་གོང་མ་ཏཱ་མིང་ཡུང་ལོ་རྒྱལ་པོས་གདན་ཞུ་གནང་རུང་ཞལ་བཞེས་མ་མཛད། སྐུ་ཚབ་ཏུ་དངོས་སློབ་བྱམས་ཆེན་ཆོས་རྗེ་ཤཱཀྱ་ཡེ་ཤེས་གོང་མའི་མཆོད་གནས་སུ་གཏོང་གནང་མཛད།
བླ་མ་དབུ་མ་པ་དཔའ་བོ་རྡོ་རྗེ་ལས་དབུ་མ་འཇུག་པའི་རང་འགྲེལ་སོགས་གསན་པ་དང་། དབུ་མ་པས་ལོ་ཙཱ་མཛད་དེ་རྗེ་བཙུན་འཇམ་དབྱངས་ལས་དབུ་མའི་ལྟ་བ། སྔགས་མཚན་གཉིས་ཀྱི་ཁྱད་པར། སྔགས་བླ་མེད་ལམ་གྱི་གནད་དང་། རིམ་ལྔའི་གོ་རིམ་དྲང་ངེས་སོགས་དྲི་དོགས་ལེགས་པར་བཅད་པ་གནང་། ལྷོ་བྲག་གྲུབ་ཆེན་ལས་སྙན་རྒྱུད་དང་བཀའ་གདམས་ལམ་རིམ་དང་། གདམས་ངག་པའི་རྒྱུད་པ། གྲྭ་སྐོར་མཁན་ཆེན་ཆོས་སྐྱབས་བཟང་པོ་ལས་བཀའ་གདམས་གཞུང་པ་བའི་རྒྱུད་པའི་ལམ་རིམ་སོགས་གསན་ཅིང་མདོར་ན་དབུས་གཙང་དུ་བྱོན་ཚུལ་བཤེས་གཉེན་བཅུ་ཕྲག་བཞི་ཙམ་བསྟེན།
སྙེ་ཐང་ཆོས་རྫོང་དུ་བླ་མ་དམ་པ་བསོད་ནམས་རྒྱལ་མཚན་གྱི་དྲུང་ནས་(བླ་མ་དམ་པ་བསོད་ནམས་རྒྱལ་མཚན་དང་མཇལ་ཕྲད་བྱུང་ཡོད་མེད་ཐེ་ཚོམ་དུ་ལུས)་མཆོག་དྲིལ་བུ་ལུས་དཀྱིལ་གྱི་དབང་སོགས་ཞུ་བར་མཛད། ལོ་གཉིས་ཙམ་ནས་ཕར་ཕྱིན་གྱི་ཚིག་དོན་ལ་ཤིན་ཏུ་མཁས་པར་གྱུར་ནས་དགུང་ལོ་༼༡༩༽སྟེང་གསང་བུ་དང་བདེ་བ་ཅན་སོགས་སུ་གྲྭ་སྐོར་ལ་བྱོན།
གཞན་ཡང་སྔ་ཕྱིར་མཁས་ཆེན། ས་བཟང་པཎ་ཆེན་མ་ཏི་པ། ཇོ་ནང་ཆོས་རྗེ་ཕྱོགས་ལས་རྣམ་རྒྱལ། སྣར་ཐར་ལོ་ཙཱ་བ་དོན་བཟང་པ། རྗེ་བཙུན་རེ་མདའ་བ། སྐྱོར་མོ་ལུང་གི་མཁན་པོ་བློ་གསལ།
ལམ་གྲོ་ལྷ་ལུང་བླ་མ་བསོད་ནམས་གྲགས། བོ་དོང་ལོ་ཙཱ་བ་ནམ་མཁའ་བཟང་པོ། གདན་ས་མཐིལ་དུ་སྤྱན་སྔ་ཆོས་གྲགས། བླ་མ་ཡེ་ཤེས་རྒྱལ་མཚན།
བུ་སྟོན་གྱི་དངོས་སློབ་གོང་གསུམ་བདེ་ཆེན་པ་ཆོས་ཀྱི་དཔལ། ཁྱུང་པོ་ལྷས་པ་གཞོན་ནུ་བསོད་ནམས་སོགས་ལས་ཡན་ལག་དྲུག་པ། མཛོད། ཚད་མའི་ཊཱིཀྐ། མཛོད་རང་འགྲེལ། དབུ་མ། མངོན་པ་ཀུན་བཏུས། འདུལ་བ། མཛོད། སྙན་ངག་མེ་ལོང་། ནཱ་རོ་ཆོས་དྲུག སྒྲ། དུས་འཁོར་དང་རྡོར་འཕྲེང་།
རྗེ་ཙོང་ཁ་པ་བློ་བཟང་གྲགས་པ་ནི་བོད་རབ་བྱུང་དྲུག་པའི་མེ་བྱ༼༡༣༥༧༽ལོར་མདོ་སྨད་ཀྱི་སའི་ཆ་ཤར་ཙོང་ཁའི་ཡུལ་༼དེང་སང་མཚོ་སྔོན་ཞིང་ཆེན་ཁོངས་སྐུ་འབུམ་དགོན་པ་ཆགས་ཡུལ་དེར་ཡིན་འདུག༽དུ་ཡབ་ད་ར་ཁ་ཆེ་ཀླུ་འབུམ་དགེ་དང་། ཡུམ་ཤིང་བཟའ་ཨ་ཆོས་ཀྱི་སྲས་སུ་སྐུ་བལྟམས། དགུང་ལོ་གསུམ་ལ་ཆོས་རྗེ་ཀརྨ་པ་སྐུ་ཕྲེང་བཞི་པ་རོལ་པའི་རྡོ་རྗེ་ལས་དགེ་བསྙེན་གྱི་སྡོམ་པ་བཞེས་ཤིང་།
དགུང་ལོ་༼༧༽ལ་ཆོས་རྗེ་དོན་གྲུབ་རིན་ཆེན་པས་མཁན་པོ་མཛད་པ་དང་། ཏ་དབེན་གཞོན་ནུ་སེང་གེའི་སློབ་མ་གཞོན་ནུ་བྱང་ཆུབ་པས་སློབ་དཔོན་མཛད་དེ་དགེ་ཚུལ་གྱི་སྡོམ་པ་བཞེས་ནས་མཚན་བློ་བཟང་གྲགས་པ་ཞེས་གསོལ།
ཆོས་རྗེ་དོན་གྲུབ་རིན་ཆེན་གྱིས་ཙོང་ཁ་པ་སྐུ་བྱིས་པའི་དུས་ནས་བདག་སྐྱོང་གིས་ཤིན་ཏུ་གཅེས་པར་མཛད་དེ་བསྐྱངས་ལ་དབུས་སུ་བྱོན་པའི་ཆ་རྐྱེན་ཡང་བསྐྲུན་པར་མཛད།
ཆོས་གྲྭ་ཆེན་པོ་བདེ་བ་ཅན༼དེང་སང་རྭ་སྟོད་དགོན་པ༽དུ་བྱོན་ནས་སྙེ་ཐང་པ་བཀྲ་ཤིས་སེང་གེ་དང་། གདན་ས་པ་དགེ་བསྐོས་གཉིས་ལས་ཆོས་འབྲེལ་གསན། བདེ་བ་ཅན་གྱི་བླ་མ་འཇམ་རིན་པར་བྱམས་ཆོས་གསན་ཞིང་ཐུགས་སུ་ཆུད་པར་མཛད།
དེ་རྗེས་ཚལ་པའི་སྨན་པ་མཁས་པ་དཀོན་མཆོག་སྐྱབས་ཞེས་པའི་གམ་ནས《སྨན་དཔྱད་ཡན་ལག་བརྒྱད་པ》སོགས་ཐུགས་འཛིན་དང་ཕྱག་ལེན་སློབ་སྦྱོང་མཛད་ནས་རིང་མིན་ཉིད་དུ་གསོ་རིག་ལ་ཤིན་ཏུ་མཁས་པར་གྱུར།
ས་གླང་༼༡༣༧༣༽ལོའི་སྟོན་དུས་འབྲི་གུང་མཐིལ་དུ་ཕེབས་ནས་སྤྱན་སྔ་ཆོས་ཀྱི་རྒྱལ་པོ་མཇལ་ཞིང་ཐེག་ཆེན་སེམས་བསྐྱེད་སོགས་ཞུ་གནང་མཛད།
དགུང་ལོ་༼༡༦༽ལ་སོན་སྐབས་འབྲི་གུང་པའི་འབུལ་དཔོན་ལྡན་མ་རིན་ཆེན་དཔལ་གྱིས་གདན་འདྲེན་པའི་གྲོགས་དན་དང་བཅས་བོད་དབུས་སུ་བྱོན།
གནའ་བོའི་དུས་སྔོན་རྗེས་མིང་གསུམ་ཐམས་ཅད་ཀྱི་སྒྲ་ཟུར་ཐོན་པ་ཀློག་ཅིང་ཡོད་སྟབས་ཡི་གེ་སོ་སོའི་ཕོ་མོ་མ་ནིང་སོགས་ཀྱི་སྒྲ་གདང་དྲག་ཞན་གྱིས་ཡིག་གཟུགས་ལའང་གོང་གསལ་ལྟར་འགྱུར་ཞིང་ཡོད་པའི་སྐོར། སི་ཏུའི་འགྲེལ་ཆེན་ལས།
ཞེས་པ་སྐབས་འགར་སྔོན་རྗེས་ཡི་གེའི་དབང་གིས་མགོ་འདོགས་མེད་པར་གྱུར་པ་དང་། སྒྲ་གདང་དྲག་ཞན་གྱི་དབང་གིས་སྡེ་པ་གཅིག་པའི་ཡི་གེ་རྣམས་ཀྱི་མིང་གཞི་ཡང་ཕན་ཚུན་འགྱུར་བ་ཡོད་པའི་གནད་རྣམས་ཤེས་པར་བྱ་བར་གལ་ཆེ། །
རྩ་བའི་གནད་འདི་མ་ཤེས་པའི་རྐྱེན་གྱིས་དེང་དུས་ལས་ཚིག་གི་འཇུག་པ་ཐམས་ཅད་དུས་གསུམ་ཁོ་ན་ལས་དངོས་པོ་བདག་གཞན་གྱི་འཇུག་སྒོ་ཡོད་པ་བློ་ཡུལ་དུ་མ་ཤར་པའི་རྐྱེན་གྱིས་ཡིག་ནོར་ཆར་རྒྱུན་ལྟར་འབབ་པའི་རྒྱུ་རྐྱེན་གཙོ་བོ་ཞིག་ཆགས་པ་རེད།
ལས་ཚིག་གི་བསྟན་བྱ་ཡིན་ན་དུས་གསུམ་ཁོ་ན་ཡིན་པས་མ་ཁྱབ་སྟེ། བྱ་བྱེད་ཐ་དད་པའི་ལས་ཚིག་རྣམས་ཀྱིས་དངོས་པོ་བདག་གཞན་གྱི་དབྱེ་བ་ཡང་བསྟན་ཡོད་པའི་ཕྱིར། ལས་ཚིག་ལ་དུས་གསུམ་གྱི་དབྱེ་བ་ཕྱེ་ཆོག་པས་ཁྱབ་ཀྱང་། བདག་གཞན་གྱི་དབྱེ་བ་ཡོད་པས་མ་ཁྱབ་སྟེ། བྱ་བྱེད་ཐ་མི་དད་པའི་ལས་ཚིག་རྣམས་ལ་བདག་གཞན་གྱི་དབྱེ་བ་མེད་པའི་ཕྱིར། བྱ་བྱེད་ཐ་དད་པའི་ལས་ཚིག་རྣམས་ཀྱི་བྱེད་ལས། རྩ་བ་ལས།
དམིགས་གསལ་དུ་སྔོན་རྗེས་མིང་གསུམ་པོ་ཐམས་ཅད་ཕོ་ཡིག་སྒྲ་གདངས་དྲག་པོ་ཅན་ཤ་སྟག་འཕྲད་པའི་སྐབས་སུ། མིང་མཐའ་འདྲེན་སྐབས་བརྗོད་བདེའི་དབང་གིས་སྔོན་འཇུག་བ་ཡིག་དབྱི་ཞིང་མིང་རྐྱང་བསྒྲུབས་ཡོད་པའང་ཡོད་འདུག །དཔེར་ན། སྐྱབས་གནས། སྐྱབས་མགོན། སྐྱབས་རྗེ། སྐྱབས་སུ་མཆི། གཡང་སྐྱབས། སྐྱབས་འགྲོ་ལ་སོགས་པ་ལྟ་བུ་རྣམས་འདས་ཚིག་གི་སྔོན་འཇུག་ཕྱིས་ནས་བསྒྲུབ་པའི་མིང་རྐྱང་ཡིན། །
ཞེས་གསུངས་པ་སོགས་སུམ་རྟགས་གཉིས་ཀྱི་དམིགས་བསལ་གྱི་དཀའ་གནད་ཐམས་ཅད་ཤེས་པར་བྱས་པའི་རྗེས་སུ་ད་གཟོད་ཡིག་ཆ་ལ་དག་བཅོས་གནང་ན་ལེགས་པར་མཐོང་། །
སློབ་དཔོན་པདྨ་འབྱུང་གནས་ཀྱིས་བྲག་དམར་བསམ་ཡས་ནས་བརྔན་ཆེན་མོ་འདི་ལ་འབུལ་ཆོག་རིག་འཛིན་རྒོད་ཀྱི་ལྡེམ་འཕྲུ་ཅན་གྱི་གཏེར་མའོ༔ རྒྱལ་སྲས་ཉིད་ཀྱིས་རྡོ་ཡི་མཆོད་རྟེན་ནས་སྤྱན་དྲངས་པ་འདི་ཉིད་དཔེ་མ་དག་པ་རྒྱུན་འཁྱམ་ལ་ཀློང་ཆེན་རབ་འབྱམས་པས་ཞུ་དག་མཛད་ཅིང་དེ་མཐུན་སྐྱེ་བ་ལྔ་པའི་སྒྲ་དབྱངས་ཞུ་ཆེན་པས་མཛད་པ་ལ་གཞུང་སྟོན་སྲོལ་ཡོད༔ དགེའོ།། །།
ལོན་ཌོན་རིག་ཚོགས་ནི་སྔར་བཞིན་དགེ་ལི་ཧྲམ་སློབ་གླིང་དུ་འཛོམས་ནས་གྲོས་བསྡུར་བྱེད་ཀྱི་ཡོད་ཅིང་། དེའི་སྐབས་ལ་ཚོགས་མི་ཡང་རིམ་གྱིས་མང་དུ་ཕྱིན། རྒྱལ་སྲུང་བདག་པོ་ཁ་ལུན་ཝི་འར་གྱི་དུས་སྐབས་ཀྱི་དམག་དོན་སྒེར་གཅོད་འོག༡༦༥༨ལོར་རིག་ཚོགས་བཙན་གྱིས་གཏོར། ཁྲ་ལི་གཉིས་པ་བསྐྱར་ལོག་བྱས་པའི་རྗེས་རིག་ཚོགས་གཞི་ནས་བསྐྱར་དུ་གསོས་ནས་དགེ་ལི་ཧྲའ་མུ་སློབ་གླིང་དུ་འདུས། ཚོགས་པ་འདིས་ཕྱིས་ཀྱི་གོང་མའི་རིག་ཚོགས་དབུ་ཚུགས་པར་སྐུལ་མ་ཐེབས་པ་རེད་ཅེས་མི་མང་པོ་ཞིག་གིས་འདོད་ཀྱི་ཡོད།
ཨིན་ཇིའི་གོང་མའི་རིག་ཚོགས་དེ་དང་ཐོག་ཚན་རིག་པ༡༢ཙམ་ཡོད་པའི་ཚོགས་པ་ཆུང་ཆུང་ཞིག་ཡིན་ཞིང་དེ་དུས་གཟུགས་མེད་སློབ་གླིང་ཟེར་གྱི་ཡོད། ཁོ་ཚོས་ས་ཆ་མང་པོ་རུ་འདུ་འཛོམས་བྱེད་ཅིང་ཁོངས་མི་རྣམས་སྡོད་པའི་ཀེ་ལི་ཧྲ་མུ་སློབ་གླིང་ཀྱང་ཚུད་ཡོད། དེའི་ནང་ནས་ཁོངས་མི་སྐད་གྲགས་ཆེ་བ་ནི་ཡོ་ཧན•ཨུས་ཨཱ་ཅིན་སེ དང་ཇོ་ན་སན་ཀེ་ཐ་ཏ རོ་བྷོ་ཐྲི་ཧོ་ཁི ། ། བཅས་ཡོད།
ཨིན་ཇིའི་གོང་མའི་རིག་ཚོགས་ལས་ད་ཆ་སྐད་གྲགས་ཆོད་ཤོས་ནི་རྩིས་རིག་པ་དང་དངོས་ཁམས་མཁས་པ་ཆེན་པོ་ཡིན་པའི་ཡོན་ཧྲི་ཧོ་ཁེན་དང་། སྦྲུམ་རྟེན་རྩ་སྤོས་དང་མཁྲིས་པའི་ཕྲ་ཕུང་ཞིབ་འཇུག་མཁས་དབང་ཨན་ཉི་མེ་ཁ་ལེ་ལུན། སྦྲེལ་དྲ་གསར་དུ་བཏོད་མཁན བཅས་ཡིན།
བུ་འཕགས་མཆོག་ནི་ཆུང་དུས་ནས་རང་ཉིད་གཅིག་པུ་ལས། ཕ་མ་གཅིག་པའི་སྤུན་མཆེད་གཞན་མེད་པའི་ཁྱིམ་ཚང་ཞིག་ཏུ་འཚར་ལོངས་བྱུང་བའི་བུ་ཞིག་ཡིན་སྟབས། ཁོ་བོའི་གཤིས་རྒྱུད་ནི་ཧ་ཅང་རྩུབ་པོ་ཞིག་ཡོད། ཁོས་རྟག་ཏུ་རང་གི་ཕ་མ་དང་དགེ་རྒན། དེ་བཞིན་འཛིན་གྲོགས་སོགས་ལ་གཤིས་ཀ་གྱོང་བོ་ཤ་སྟག་བྱེད་པ་ལས། ཕན་ཚུན་དགའ་བའི་མཐུན་ལམ་གྱི་བྱ་བ་སྣ་གཅིག་ཀྱང་བྱེད་མི་ཤེས་པ་ཞིག་ཡིན།